section_heading: Životopis
paragraph_text: Rodom iz Voćina. U Voćinu napravio svoje prve vratarske korake. Zatim je otišao u školu nogometa Osijeka. Iz nje je otišao u Suhopolje. Poslije Suhopolja uslijedio je odlazak u Koprivnicu u Slaven u koji je došao sa 16 godina. U juniorima je bio standardno na vratima, a u seniorskoj momčadi pojavljivao se povremeno kao treći vratar. Nakon toga otišao je na posudbu u trećeligaša Koprivnicu. Vratio se poslije u Slaven ali u seniore. Treneru Željku Kopiću zahvaljuje na ukazanoj prigodi.Drava.info Luka Šarlija: SLAVENOV REPREZENTATIVAC Antun Marković: Lijepo mi je živjeti u Koprivnici, a reprezentacija je ispunjenje sna, 23. svibnja 2017. (pristupljeno 6. svibnja 2018.) U HNL-u prvu utakmicu odigrao sezone 2015./16. Zamijenio je ozlijeđenog Gorana Blaževića ali kad se Blažević oporavio, opet je bio na klupi. U svibnju 2017. godine izbornik hrvatske nogometne reprezentacije Ante Čačić pozvao ga je da se priključi A reprezentaciji za prijateljsku utakmicu protiv Meksika u Los Angelesu 27. svibnja 2017.